| **Algirdas Šumskis** |
| --- |
| Gimė | 1956 m. gruodžio 16 d. (67 metai)Kaune |
|  |
| Veikla | choro dirigentas ir pedagogas. |
|  |
| Žymūs apdovanojimai |
| 2017 m. Karalienės Luizės medalis už nuopelnus švietimui ir kultūrai |

**Algirdas Šumskis** (1956 m. gruodžio 16 d. Kaune) – choro dirigentas, pedagogas, kompozitorius

Biografija
----------

1978–1982 m. choro dirigavimo mokėsi Kauno Juozo Gruodžio aukštesniojoje muzikos mokykloje (dėst. Liucija Valatkienė). 1982–1987 m. choro dirigavimo studijas tęsė Lietuvos valstybinėje konservatorijoje (prof. Aantanas Jozėno klasė). Dar studijų metais pradėjo mokytojauti ir vadovauti Lietuvos dailės instituto studentų kameriniam chorui – 1986 m. koncertavo Armėnijoje.

Nuo 1987 m. Lietuvos valstybinės konservatorijos Klaipėdos fakultetų (universiteto Menų fakultetas) choro dirigavimo ir kitų disciplinų dėstytojas.

Nuo 1987 m. ir Klaipėdos 14-osios vidurinės mokyklos (njj) muzikos mokytojas, vyresniųjų klasių moksleivių mišriojo choro ir vokalinių ansamblių vadovas. Kolektyvai yra regioninių ir respublikinių konkursų laureatai. Choras 1989 m. koncertavo Vokietijoje. Parengtas 1990 m. Lietuvos tautinei, 1994 m. I ir 1998 m. II Pasaulio lietuvių dainų šventėms Vilniuje. Vokaliniai ansambliai yra ne katrą tapę respublikiniais LRT „Dainų dainelės" konkursų laureatais bei diplomantais.

1992 m. Algirdas Šumskis uostamiestyje įkūrė Jaunimo centro kamerinį mišrųjį chorą „Lyra". Kolektyvas koncertavo Lietuvoje, Vokietijoje ir Anglijoje, yra tarptautinių konkursų, festivalių laureatas, dainų švenčių daly­vis. Dalyvavo 1994 m. I ir 1998 m. II Pasaulio lietuvių dainų šventėse Vilniuje, 1995 m. tarptautiniame chorų konkurse Anglijoje pelnė pirmąją ir antrąją vietas, 1995 m. X tarptautiniame Stasio Šimkaus chorų konkurse Klaipėdoje – antrąją vietą. 1995 m. ir 1996 m. „Lyra" dalyvavo bažnytinės muzikos festivaliuose „Cantate Domino" Kaune. Dalyvauta visose respublikinėse bei regioninėse dainų šventėse ir kt.

1993 m. įkūrė Jaunimo centro vokalinį duetą. Su juo nemažai koncertavo, o 1994 m. respublikiniame LRT „Dainų dainelės" konkurse tapo laureatais. 

1996 - 2000 m. Algirdas Šumskis Klaipėdos „Smeltės" vidurinės mokyklos moksleivių chorų ir vokalinių ansamblių vadovas. „Smeltės" jaunių choras 1997 m. Lietuvos moksleivių dainų šventės konkurso Vilniuje laureatas, dalyvavo 1997 m. XI tarptautiniame Stasio Šimkaus chorų konkurse Klaipėdoje, kur laimėjo antrąją vietą. 1998 m. tarptautiniame chorų konkurse „Polifonia Atheneum" Graikijoje jaunių choras pelnė trečiąją vietą (vaikų chorų kategorijoje) ir diplomą (folk. kategorijoje). „Smeltės" vidurinės mokyklos vokaliniai ansambliai yra respublikinio LRT „Dainų dainelės" konkurso diplomantai. 

1998 – 2007 m. Klaipėdos universiteto Menų fakulteto merginų choro studijos vadovas ir dirigentas. Su merginų choro studija yra surengęs eilę koncertų (iš jų paminėtini koncertai skirti kompo­zi­to­riams: prof. Eduardui Balsiui, doc. Vytautui Blūšiui, Antanui Račiūnui, Antanui Budriūnui, Konradui Kaveckui ir kt.). Merginų choro studija surengė nemažai solinių koncertų įvairiuose Lietuvos miestuose, atliekant stambios formos kūrinius: Michael Haydn - „Missa sub titulo Sti. Leopoldi in festo Innocentium", „Missa St. Aloysii" ir „Laudate Pueri Dominum"; Giovanni Battista Pergolesi – „Stabat Mater"; Franz Schubert – „Messe g-dur"; Benjamin Britten – „A ceremony of carols", „Missa brevis in D", op. 28; Felix Mendelssohn - Bartholdy – „Drei Motetten"; Gabriel Faure – „Requiem"; Carl Bertil Agnestig – „Missa in diskantu"; Jono Tamulionio – „MISSA" ir kt.

2000 m. spalio 19 - 28 dienomis Klaipėdos universiteto Menų fakulte­to merginų choras su koncertinę programa gastroliavo Italijoje. Merginų choras koncertavo Italijos koncertinėse salėse, vienuolyne, bažnyčiose (Pan­te­one - Romoje, Serene ir kt.). 

2007 m. įkūrė ir yra Klaipėdos universiteto mišraus choro „Pajūrio aidos" (2014 m. KU senato suteiktas vardas) meno vadovas. Su šiuo choru daug koncertuoja Lietuvoje bei užsienyje. 2012 m. buvo koncertinėje kelionėje Granadoje (Ispanijoje). Surengė solinius koncertus Santa Fe, Carmen Salles kolegijoje ir Santuario del Perpetuo Socorro bažnyčioje bei su Granados styginiu orkestru ir solistais atliko Antonio Vivaldi „Gloria" ir lietuvių chorinę muziką prestižinėje Granados koncertų salėje „Auditoriu Manule de Fala".

Doc. Algirdas Šumskis yra Klaipėdos miesto chorinės bendrijos „Aukuras" tarybos narys, o nuo 2006 m. jos Tarybos pirmininkas, Lietuvos chorų sąjungos narys. Lietuvos muzikos mokytojų asociacijos (LMMA) at­kūrimo iniciatyvinės grupės narys (1994 m.), LMMA pirmininko pavaduotojas (1996 – 1998 m. ir 2003 - 2006 m.), LMMA pir­mi­nin­kas (1998 - 2003 m.). Laikraščio „Mūsų gaida" LMMA informacinio leidinio (laikraščio) steigėjas ir redaktorius. Lietuvos muzikų sąjungos narys. Lietuvos Valstybinės kon­ser­vatorijos Klaipėdos fakultetų Muzikos mokytojų fakulteto Tarybos narys (1988 - 1990 m.). Klaipėdos uni­ver­si­te­to Menų fakulteto prodekanas (1998 - 2005 m). Studijų pro­gramų komiteto narys (nuo 1998 m.). Lie­tu­vos Koordinacinės muzikinio ugdymo tarybos na­rys (nuo 1998 m.).

Vadovaujant doc. Algirdui Šumskui Klaipėdos miesto chorinė bendrija „Aukuras" tapo viena  ryškiausių kultūrinių organizacijų Lietuvoje. 2010 m. Respublikiniame konkurse „Tikime laisve", skirtame Lietuvos Nepriklausomybės dvidešimtmečiui, kurį rengė Lietuvos Respublikos Ministras pirmininkas Andrius Kubilius, chorinė bendrija „Aukuras" iškovojo laureato vardą (pirmąją vietą).

Doc. Algirdas Šumskis yra tarptautinių, respublikinių ir regioninių Dainų švenčių vyr. dirigentas. Nuo 2006 m. yra Lietuvos Dainų švenčių ekspertas – konsultantas bei Lietuvos chorinio meno žanrinės tarybos narys prie Lietuvos nacionalinio kultūros centro.

Doc. Algirdas Šumskis yra Regioninių ir respublikinių dai­nų švenčių bei festivalių organizatorius, rengėjas ir meno vadovas bei vyr. dirigentas: 

* Lietuvos dainų šventės Vilniuje (2007 m. 2009 m. 2014 m. 2018 m.)
* 2018 m. Lietuvos dainų šventės „Vardan tos", skirtos Lietuvos valstybingumo 100-nečiui kūrybinės grupės narys, projekto autorius.
* „Pavasario balsai" Klaipėdoje ir Žemaitijoje (2005 m.)
* Lietuvos vaikų ir jaunimo chorų festivalio - konkurso „Mes Lietuvos vaikai" Klaipėdoje (2001 m. 2004 m. 2008 m. 2011 m. 2015 m. 2019 m.)
* „Baltijos ban­ge­lės" Palangoje (1998 m. 1999 m. 2000 m.)
* Baltijos šalių studentų dainų ir šokių šventė „Gaudeamus" Tartu, Estijoje (2006 m. 2018 m.), Vilniuje (2011 m.), Daugpilyje, Latvijoje, (2014 m.)
* Lietuvos aukštųjų mokyklų chorų festivalio Klaipėdoje (2006 m. 2010 m. 2014 m. 2018 m.)
* Jubiliejinės dainų šventės, skirtos Mažosios Lietuvos lietuvių dainų šventės 80-mečiui bei Vakarų Lietuvos dainų švenčių Klaipėdoje (2007 m. 2009 m. 2010 m. 2012 m. 2016 m. 2017 m. 2018 m.)
* Tarptautinio Stasio Šimkaus chorų konkurso Klaipėdoje (2007 m. 2009 m. 2011 m. 2013 m. 2016 m. 2018 m),
* Vakarų Lietuvos krašto bažnytinių chorų Kalėdinių giesmių festivalis Klaipėdoje (2007 m. 2008 m. 2009 m. 2011 m. 2012 m. 2013 m. 2014 m. 2015 m. 2016 m. 2017 m. 2018 m. 2019 m.) ir kt.

Doc. Algirdas Šumskis yra surengęs nemažai tradicinių koncertų ciklų, vakarų – susitikimų, skirtų įvairioms progoms, kompozitorių ar žymių žmonių bei reikšmingų Lietuvai bei Klaipėdos kraštui istorinių įvykių paminėjimui bei kitų renginių. Vienas ryškiausių tradicinis, kasmetinis vaikų ir jaunimo kolektyvų ir kitų atlikėjų koncertas „Mūsų vaikai - Tėvynei Lietuvai", skirtą Lietuvos Valstybės dienai paminėti. 

Doc. Algirdo Šumskio iniciatyva 2007 m. Klaipėdoje pastatytas paminklinis akmuo, skirtas Mažosios Lietuvos lietuvių dainų šventės 80-mečiui bei žymiems Klaipėdos kultūros paveldo puoselėtojams, dainų švenčių organizatoriams. 2010 m. atkurtas paminklinis akmuo kompozitoriui Stasiui Šimkui, sutvarkyta ir įteisinta žymių Klaipėdos kompozitorių alėja Vasaros estrados pagrindiniame take.

Doc. Algirdas Šumskis yra respublikinių chorų apžiūrų bei tarptautinių ir respublikinių konkursų vertinimo komisijų narys, tarptautinių bei respublikinių konkursų laureatas. Naujų chorinių dainų konkursų Klaipėdoje organizatorius bei komisijų narys ir t. t.

Doc. Algirdas Šumskis yra parašęs straipsnių, recenzijų (per 65 straipsnių), išleidęs brošiūrų, bukletų ir ki­tokių publikacijų (per 15 leidinių). Su­da­rė ir redagavo dainų rinkinį „Vaikų dainos" (1993 m.), Naujų chorinių kūrinių rinkinį (2008 m.) bei natų rinktines „Kūriniai chorui" (Klaipėdos kompozitorių chorinių kūrinių rinktinės - 2009 m. 2010 m. 2012 m. 2015 m. 2017 m.), parengė metodinę priemonę „Išplėstinę chorinio di­ri­­gavimo dalyko programa" (1992 m.), išleido metodinę knyga „Chorvedybos praktika mo­kyk­loje" bendraautorius kartu su prof. Fabijonu Sereika (1999 m.) bei išleido (kartu su Vytautu Blūšiumi ir Robertu Varnu) monografiją - knygą, skirtą Klaipėdos miesto chorinės bendrijos „Aukuras" 20-mečiui (2008 m.). 

Doc. Algirdo Šumskio veikla yra žinoma ir kaip kompozitoriaus - sukūręs ir išleidęs dainų vaikų bei suaugusiųjų chorams, solistams su instrumentiniu pritarimu, instrumentinės muzikos kūrinių, styginių kvartetą. Atskirais leidiniais yra išleistos jo mišios lygių balsų chorui a cappella ir mišios lygių balsų chorui su vargonų pritarimu (2005 m. 2007 m.). 

Doc. Algirdas Šumskis yra dalyvavęs ir skaitęs mokslinius pranešimus respublikinėse bei tarptautinėse mokslinėse, metodinėse ir prak­tinėse konferencijose (19-oje), analizuojančias muzikinio švietimo, ugdymo, chorinio dainavimo bei chorinės kultūros prob­lemas Lietuvoje, yra daugelio konferencijų organizacinių komitetų bei redakcinių ko­legijų narys, paskelbęs mokslinių straipsnių užsienio spaudoje.

Doc. Algirdas Šumskis organizatorius ir lektorius Klaipėdos vasaros, rudens bei žiemos kursų, se­mi­narų bei paskaitų muzikos mo­ky­tojams, choro dirigentams bei visuomenei.

Apdovanojimai
-------------

2017 m. Karalienės Luizės medalis už nuopelnus švietimui ir kultūrai.

Šaltiniai
---------

1. ↑

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999 m.